CELEX: 32013D0164
Language: et
Date: 2013-03-27 00:00:00
Title: 2013/164/EL: Komisjoni rakendusotsus, 27. märts 2013 , millega tunnistatakse kehtetuks otsused 2003/135/EÜ, 2004/832/EÜ ja 2005/59/EÜ, millega kiidetakse heaks kavad metssigadel esineva klassikalise sigade katku likvideerimiseks ja metssigade erakorraliseks vaktsineerimiseks Saksamaal, Prantsusmaal ja Slovakkias (teatavaks tehtud numbri C(2013) 1741 all)

3.4.2013   
            
            
               ET
            
            
               Euroopa Liidu Teataja
            
            
               L 91/10
            
         KOMISJONI RAKENDUSOTSUS,
   27. märts 2013,
   millega tunnistatakse kehtetuks otsused 2003/135/EÜ, 2004/832/EÜ ja 2005/59/EÜ, millega kiidetakse heaks kavad metssigadel esineva klassikalise sigade katku likvideerimiseks ja metssigade erakorraliseks vaktsineerimiseks Saksamaal, Prantsusmaal ja Slovakkias
   (teatavaks tehtud numbri C(2013) 1741 all)
   (Ainult prantsus-, saksa- ja slovakikeelne tekst on autentsed)
   (2013/164/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti selle artikli 16 lõiget 1, artikli 20 lõiget 2, artikli 25 lõiget 3 ja artikli 29 lõiget 2,
   ning arvestades järgmist:
   
               (1)
            
            
               Komisjoni 27. veebruari 2003. aasta otsus 2003/135/EÜ, millega kiidetakse heaks kavad metssigadel esineva sigade klassikalise katku likvideerimiseks ja metssigade erakorraliseks vaktsineerimiseks klassikalise sigade katku vastu Saksamaa Alam-Saksi, Nordrhein-Westfaleni, Rheinland-Pfalzi ja Saarimaa liidumaadel, (2) komisjoni 3. detsembri 2004. aasta otsus 2004/832/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Vosges’i põhjaosas Prantsusmaal, (3) ning komisjoni 26. jaanuari 2005. aasta otsus 2005/59/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Slovakkias, (4) võeti vastu pärast seda, kui Prantsusmaal, Saksamaal ja Slovakkias leidis kinnitust klassikalise sigade katku esinemine metssigadel. Nende otsustega kiideti heaks kõnealuste liikmesriikide kavad klassikalise sigade katku likvideerimiseks ja metssigade erakorraliseks vaktsineerimiseks selle haiguse vastu.
            
         
               (2)
            
            
               Komisjoni 30. novembri 2012. aasta otsusega 2012/761/EL (millega kiidetakse heaks liikmesriikide 2013. aastaks ja järgmisteks aastateks esitatud aastased ja mitmeaastased kavad ning ühenduse rahaline toetus teatavate loomahaiguste ja zoonooside likvideerimiseks, tõrjeks ja seireks) (5) kiideti muu hulgas heaks klassikalise sigade katku seire ja tõrje kavad, mille olid esitanud Saksamaa ja Slovakkia.
            
         
               (3)
            
            
               Prantsusmaa ja Slovakkia teatasid 2011. aastal komisjonile ja liikmesriikidele, et klassikalise sigade katkuga seotud olukord on nende territooriumil hea. Esitatud teabe kohaselt oli nimetatud liikmesriikide piirkondades, kus metssigadel oli esinenud klassikalist sigade katku, see haigus metssigade hulgas likvideeritud. Ka Saksamaa teatas 2012. aastal komisjonile ja liikmesriikidele, et tema piirkondades, kus metssigadel oli esinenud kõnealust haigust, on see haigus metssigade hulgas likvideeritud.
            
         
               (4)
            
            
               Prantsusmaa, Saksamaa ja Slovakkia esitatud teabe kohaselt on metssigade erakorraline vaktsineerimine lõpetatud. Piirkondades, kus metssigadel kõnealust haigust esines, jälgitakse rakendusotsusega 2012/761/EL heaks kiidetud kavade alusel hoolega olukorda. Seega ei ole meetmed, mis on ette nähtud nende liikmesriikide kavades klassikalise sigade katku likvideerimiseks ja metssigade erakorraliseks vaktsineerimiseks selle haiguse vastu, enam vajalikud.
            
         
               (5)
            
            
               Liidu õigusaktide selguse ja järjepidevuse huvides tuleks otsused 2003/135/EÜ, 2004/832/EÜ ja 2005/59/EÜ seepärast kehtetuks tunnistada.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsused 2003/135/EÜ, 2004/832/EÜ ja 2005/59/EÜ tunnistatakse kehtetuks.
   Artikkel 2
   Käesolev otsus on adresseeritud Saksamaa Liitvabariigile, Prantsuse Vabariigile ja Slovaki Vabariigile.
   
      Brüssel, 27. märts 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 316, 1.12.2001, lk 5.
   
      (2)  ELT L 53, 28.2.2003, lk 47.
   
      (3)  ELT L 359, 4.12.2004, lk 62.
   
      (4)  ELT L 24, 27.1.2005, lk 46.
   
      (5)  ELT L 336, 8.12.2012, lk 83.